ສປຊ ສຳຫຼວດຄວາມເຫັນ ຊາວຫວຽດນາມ ກ່ຽວກັບ ການສໍ້ລາດບັງຫຼວງ
ການສຳຫຼວດຄວາມເຫັນ ກ່ຽວກັບການສໍ້ລາດບັງຫຼວງ ໂດຍ ສປຊ ແລະຫວຽດນາມ ແມ່ນມີຈຸດປະສົງແນໃສ່ ເພື່ອມອບອຳນາດໃຫ້ແກ່ປະຊາຊົນ
ຫຼາຍໆຄົນໃນຫວຽດນາມຖືວ່າ ການໃຫ້ເງິນສິນບົນແມ່ນເປັນບັນຫາທີ່ເປັນລະບົບ ບັນຫາດັ່ງ ກ່າວນີ້ ໄດ້ພາໃຫ້ເກີດມີການປະທ້ວງທີ່ສຳຄັນໆ ກ່ຽວກັບສິດທິໃນການນຳໃຊ້ທີ່ດິນ ແຕ່ວ່າ ໄດ້ມີການສຳຫຼວດ ທີ່ເຮັດຂຶ້ນມາໃໝ່ອັນນຶ່ງ ໂດຍອົງການສະຫະປະຊາຊາດ ແລະລັດຖະບານ ຫວຽດນາມ ທີ່ແນໃສ່ເພື່ອອຳນວຍໃຫ້ປະຊາຊົນທຳມະດາສາມັນ ມີວິທີໃນການສະແດງຄວາມ ເຫັນກ່ຽວກັບການສໍ້ລາດບັງຫຼວງທີ່ເຂົາເຈົ້າໄດ້ພົບພໍ້ມານັ້ນ ເພື່ອວ່າເຈົ້າໜ້າທີ່ຈະສາມາດດຳ ເນີນການສິ່ງໃດສິ່ງນຶ່ງກ່ຽວກັບເລື່ອງນີ້ໄດ້ Marianne Brown ມີລາຍງານກ່ຽວກັບເລື່ອງນີ້ ຈາກຮາໂນ່ຍ ການສຳຫຼວດທີ່ວ່ານີ້ ແມ່ນດຳເນີນການໂດຍອົງການສະຫະປະຊາຊາດເພື່ອການພັດທະນາທີ່ ເອີ້ນຫຍໍ້ວ່າ UNDP ແລະແນວໂຮມປິຕຸພູມຫວຽດນາມ ທ່ານ Jairo Acuna-Alfaro ທີ່ປຶກ ສາດ້ານນະໂຍບາຍ ຂອງ UNDP ກ່າວວ່າ ການຄົ້ນຄວ້າທີ່ວ່ານີ້ມີຂຶ້ນ ໃນເວລາທີ່ເສດຖະກິດ ຂອງຫວຽດນາມພວມເຕີບໃຫຍ່ຂະຫຍາຍໂຕ ໂດຍທີ່ຜູ້ຄົນໃນຈຳນວນຫຼາຍຂຶ້ນນັບມື້ ພາກັນ ຮຽກຮ້ອງຕໍ່ລັດຖະບານ ໃຫ້ສະໜອງການບໍລິການທີ່ດີຂຶ້ນຕໍ່ປະຊາຊົນ ທ່ານ Acuna-Alfaro ເວົ້າວ່າ ຫຼາຍໆຄົນໃນບັນດາຜູ້ທີ່ຢູ່ໃນແຖວໜ້າຂອງການປ່ຽນແປງດັ່ງກ່າວແມ່ນພວກພໍ່ໄຮ່ພໍ່ນາທີ່ສູນ ເສຍດິນດອນຂອງພວກເຂົາເຈົ້າໃຫ້ແກ່ໂຄງການພັດທະນາຕ່າງໆ ໃນສັບປະດາແລ້ວນີ້ ພວກພໍ່ໄຮ່ຊາວນາຈຳນວນຫຼາຍຮ້ອຍຄົນ ໃນແຂວງ Hung Yen ໄດ້ທຳ ການປະທ້ວງຕໍ່ຕ້ານແຜນການທີ່ຈະດຸດແປງດິນເພື່ອສ້າງເມືອງໃໝ່ດາວທຽມ ທ່ານນາງ Le Hien Duc ນັກເຄື່ອນໄຫວຕໍ່ຕ້ານການສໍ້ລາດບັງຫຼວງຊຶ່ງເຄີຍເປັນອະດີດພະນັກງານຂອງມື້ ລາງທ່ານໂຮ່ຈິມິນ ປະທານຄົນທຳອິດຂອງປະເທດ ກໍໄດ້ໄປຮ່ວມໃນການໂຮມຊຸມນຸມຄັ້ງນີ້ ທ່ານນາງ Le Hien Duc ເວົ້າວ່ານາງໄດ້ເຫັນຕຳຫຼວດປະມານ 1,000 ຄົນໃຊ້ລະເບີດນໍ້າຕາ ຂັບໄລ່ ພວກຊາວໄຮ່ຊາວນາ 3,000 ຄົນ ອີງຕາມລາຍງານຂອງສື່ມວນຊົນທາງການຫວຽດ ນາມແລ້ວມີຜູ້ຖືກຈັບ 20 ຄົນ ເຫດຮ້າຍທີ່ວ່ານີ້ມີຂຶ້ນພຽງບໍ່ເທົ່າໃດເດືອນ ຫຼັງຈາກພໍ່ນາຄົນນຶ່ງທີ່ແຂວງໄຮຟອງ ໄດ້ໃຊ້ປືນ ແລະລະເບີດຝັງດິນ ຕໍ່ສູ້ພວກເຈົ້າໜ້າທີ່ໆພະຍາຍາມຂັບໄລ່ລາວອອກຈາກທີ່ດິນຂອງລາວ ນັ້ນ ທ່ານ Acuna-Alfaro ກ່າວວ່າບັນຫາຂັດແຍ້ງເລື່ອງດິນ ເປັນບັນຫາທີ່ມີຄວາມວິຕົກ ກັງວົນເປັນພິເສດ ທ່ານ Acuna-Alfaro ເວົ້າວ່າ ບັນຫາການນຳໃຊ້ທີ່ດິນ ແມ່ນສ່ວນສຳຄັນອັນນຶ່ງ ຂອງດັດຊະນີຊີ້ບອກປະສິດທິພາບໃນການ ປົກຄອງແຂວງແລະການບໍລິຫານສາທາລະນະຊົນທີ່ເລີ້ມຂຶ້ນໃນວັນພະຫັດແລ້ວ ໃນຈຳນວນ ປະຊາຊົນ 13,500 ຄົນ ທີ່ຖືກສຳພາດໃນການສຳຫຼວດຄັ້ງນີ້ ມີແຕ່ 9% ທໍ່ນັ້ນຂອງປະຊາຊົນ ທີ່ຖືກລັດຖະບານຢຶດເອົາດິນ ກ່າວວ່າ ເຂົາເຈົ້າໄດ້ຮັບເງິນຊົດເຊີຍ ໃກ້ຄຽງກັບລາຄາຕະຫຼາດ 2 ໃນ 5 ຂອງພວກທີ່ຖືກສຳພາດເວົ້າວ່າ ມັນເປັນສິ່ງຈຳເປັນ ທີ່ຈະຕ້ອງໄດ້ຈ້າງຜູ້ໃດຜູ້ນຶ່ງເຮັດ ໃບຢັ້ງຢືນໃນການນຳໃຊ້ທີ່ດິນໃຫ້ ທ່ານ Acuna-Alfaro ກ່າວວ່າ ຜົນຂອງການສຳຫຼວດນີ້ ແມ່ນສຳຄັນຫຼາຍ ຍ້ອນວ່າຄວາມ ພະຍາຍາມ ໃນການຕໍ່ຕ້ານການສໍ້ລາດບັງຫຼວງຢູ່ຫວຽດນາມ ຕາມປົກກະຕິແລ້ວ ແມ່ນຜູ້ ດໍາເນີນຄວາມພະຍາຍາມ ກໍຄືເຈົ້າໜ້າທີ່ ເປັນຜູ້ຊັ່ງຊາຕີລາຄາເອົາເອງວ່າ ຕົນເອງເຮັດໄດ້ດີ ຫລືບໍ່ ຊຶ່ງໝາຍຄວາມວ່າ ຜູ້ທີ່ໄດ້ຮັບເຄາະ ບໍ່ຄ່ອຍມີໂອກາດໄດ້ອອກຄວາມຄິດຄວາມເຫັນ ກ່ຽວກັບເລື່ອງນີ້ ທ່ານ Acuna-Alfaro ເວົ້າວ່າ ນຶ່ງສ່ວນສາມ ຂອງພວກທີ່ຖືກ ສຳພາດເວົ້າວ່າການໃຫ້ເງິນສິນ ບົນແມ່ນຈຳເປັນ ກ່ອນທີ່ຈະໄດ້ ຮັບ ການປິ່ນປົວພະຍາບານ ແລະສອງໃນຫ້າເວົ້າວ່າ ການ ໃຫ້ເງິນສິນບົນ ແມ່ນມີຄວາມ ຈຳເປັນຢູ່ຕາມໂຮງຮຽນຕ່າງໆ ຢູ່ໃນປະເທດ ບ່ອນທີ່ເງິນເດືອນ ໂດຍສະເລ່ຍມີພຽງ 150 ໂດລາ ເທົ່ານັ້ນພວກທີ່ຖືກສຳພາດເວົ້າ ວ່າ ເງິນທີ່ເຂົາເຈົ້າຕ້ອງໄດ້ໃຊ້ ເພື່ອຊື້ຈ້າງຈອຍອອຍໃນແຕ່ລະ ປີນັ້ນແມ່ນເປັນຈຳນວນຫຼວງຫຼາຍ ຊຶ່ງໂດຍສະເລ່ຍແລ້ວແມ່ນປະມານ 125 ໂດລາສໍາລັບຈ່າຍ ໃຫ້ພະນັກງານແພດໝໍ ແລະ 58 ໂດລາ ສໍາລັບພວກນາຍຄູແລະໂຮງຮຽນຕ່າງໆ ທ່ານ Dang Ngoc Dinh ຜູ້ອຳນວຍການສູນກາງສຶກສາດ້ານການພັດທະນາຄວາມສະໜັບ ສະໜຸນສໍາລັບປະຊາຄົມຂອງຫວຽດນາມກ່າວວ່າ ໂຕເລກແມ່ນສູງຫຼາຍ ແຕ່ບໍ່ເປັນທີ່ແປກໃຈ ເລີຍ ທ່ານ Dang Ngoc Dinh ເວົ້າວ່າ ຈຸດໝາຍຂອງການສຳຫຼວດໃນຄັ້ງນີ້ບໍ່ແມ່ນຄວາມຮູ້ສຶກໝົດຫວັງກ່ຽວກັບການໄດ້ຮັບຄະແນນ ຕໍ່າ ແຕ່ເພື່ອເຮັດສິ່ງໃດສິ່ງນຶ່ງ ກ່ຽວກັບເລື່ອງນີ້ ຍ້ອນເຫດຜົນດັ່ງກ່າວ ທ່ານ Dang Ngoc Dinh ເວົ້າວ່າ ການໄດ້ຮັບຄະແນນຕໍ່າບໍ່ຈຳເປັນທີ່ຈະຖືວ່າເປັນເລື່ອງທີ່ບໍ່ດີ ທ່ານ Dang Ngoc Dinh ກ່າວວ່າ ທ່ານ Acuna-Alfaro ກ່າວວ່າ ເວລານີ້ແມ່ນຂຶ້ນຢູ່ກັບພວກເຈົ້າໜ້າທີ່ແຂວງວ່າຈະດຳເນີນ ການແບບໃດ ແລະປາບປາມ ການໃຫ້ເງິນສິນບົນ ຈາກຫາງສຽງຂອງປະຊາຊົນ 13,000 ກວ່າຄົນນັ້ນ ມັນເປັນຫຼັກຖານທີ່ຍາກຈະບໍ່ເອົາໃຈໃສ່